stanford-oval/wikipedia huggingface dataset:
Google Chrome
Dinosauruspeli

| Chromen dinosauruspeli |
| --- | --- |

Kehittäjä:  Google
Jakelija:  Google Play ja App Store
Pelimoottori:  Blink, V8 ja WebKit
Julkaistu:  2008
Lajityyppi:  päättymätön juoksupeli
Pelimuoto:  yksinpeli
Alusta:  IA-32, x86_64 ja ARM
Lisenssi:  Ilmaisohjelma
Jakelumuoto:  Digitaalinen lataus
Vaatimukset:  Google Chrome -selain, offline-tila
Lisää peliartikkeleitaVideopelien teemasivulla
Infobox OK    : 
Kun Google Chrome ei saa yhteyttä verkkoon, näytölle tulee virheilmoituksen yläpuolelle Tyrannosaurus rex valkoiselle aavikkoa esittävälle pohjalle. Painamalla välilyöntiä tai klikkaamalla dinosaurusta se lähtee juoksemaan ja myöhemmin hyppää. Pelin ideana on hypätä vastaan tulevien kaktusten yli mahdollisimman pitkään. Pelissä on sen lisäksi välillä kohtia, joissa pitää väistellä lintuja. Pelissä ei ole aikarajaa, joten se päättyy vasta dinosauruksen osuessa kaktukseen tai lintuun tai verkkoyhteyden alkaessa toimia. Chromen dinosauruspeli toimii selaimen työpöytä- ja mobiiliversioissa. Peli lisättiin Chromeen pääsiäismunana vuonna 2014. Siitä on tehty versioita myös muille alustoille.
Aiheesta muualla

Kuvia tai muita tiedostoja aiheesta Google Chrome Wikimedia Commonsissa
Virallinen sivusto
Chromiumin projektisivu Google Codessa (englanniksi)
Google Chrome -sarjakuva (englanniksi)
Irlannin kansallinen sinfoniaorkesteri

Irlannin kansallinen sinfoniaorkesteri
Irlannin kansallinen sinfoniaorkesteri (engl. National Symphony Orchestra of Ireland) on Irlannissa toimiva sinfoniaorkesteri. Sen juuret ovat vuonna 1947 perustetussa RTÉ:n sinfoniaorkesterissa. Orkesteri on toiminut nykyisellä nimellään vuodesta 1990 lähtien.
Irlannin kansallisen sinfoniaorkesterin kotihalliksi tuli vuonna 1981 juuri avattu Kansallinen konserttisali Dublinissa. Vuonna 1990 uudelleennimetyn sinfoniaorkesterin ensimmäiseksi ylikapellimestariksi nousi George Hurst. Häntä ovat seuranneet Kaspar de Roo, Aleksandr Anissimov ja nykyinen ylikapellimestari Gerhard Markson.
Ina Roos

Ina Roos (29. lokakuuta 1866 - 27. toukokuuta 1931 Helsinki) oli valokuvaaja, jolla oli valokuvaamo Suomessa. Hänen syntymäpaikastaan on kahdenlaista tietoa: hänen sanotaan syntyneen Puolassa, jossa hänen isänsä työskenteli, tai Aunuksenlinnassa. Hän opiskeli Tukholmassa ennen muuttamistaan Suomeen. Hän toimi valokuvaajana Helsingissä ja Kristiinankaupungissa. Hänen valokuviaan on muun muassa Museoviraston kokoelmissa.
Hyperiidae

| Hyperiidae |
| --- | --- |
 Hyperia macrocephala
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Katkat Amphipoda
Alalahko::  Hyperiidea
Osalahko::  Physocephalata
Heimo::  Hyperiidae  Dana, 1852
Katso myös
   Hyperiidae Wikispeciesissä   Hyperiidae Commonsissa 
Infobox OKNimi-testi OK: 
Hyperiidae on katkojen lahkoon kuuluva äyriäisheimo. Hyperiidae-katkat ovat planktisia merieläimiä, jotka elävät usein meduusoiden uimakellon suojassa. Heimoon luetaan kuusi sukua ja 30 lajia.
Aiheesta muualla

http://australianmuseum.net.au/Uploads/Journals/17753/29_complete.pdf (Arkistoitu – Internet Archive) (englanniksi)
Ina Durchman

Ina Durchman (26. marraskuuta 1854 Ruovesi – 5. marraskuuta 1937 Tampere) oli suomalainen pianonsoiton opettaja ja Suomen ensimmäinen naisurkuri.
Ruoveden pappilassa syntynyt Ina Durchman kävi koulunsa Vaasassa. Hän oli sen jälkeen Helsingissä säveltäjä Richard Faltinin oppilaana useiden vuosien ajan. Durchman oli vuosina 1880–1882 urkurina Helsingin saksalaisessa kirkossa ja hän oli Suomen ensimmäinen naisurkuri. Vuonna 1893 hän muutti Helsingistä Tampereella ja toimi sitten siellä noin 30 vuoden ajan pianonsoiton opettajana. Kesät Durchman vietti Virroilla Herraskosken kanavan suulla sijainneessa Valkaman huvilassa.
J. A. Zachariassen rakensi Ina Durchmanille kamariurut, joiden jäänteet ovat säilyneet.
Lähes 83-vuotiaana kuollut Ina Durchman haudattiin Durchmanien perhehautaan Ruoveden hautausmaalle.
Hugo von Hofmannsthal

Hugo von Hofmannsthal 19-vuotiaana, vuonna 1893
Hugo von Hofmannsthal (1. helmikuuta 1874 Wien, Itävalta – 15. heinäkuuta 1929 Wien) oli itävaltalainen kirjailija, näytelmäkirjailija ja esseisti, joka tunnetaan erityisesti lukuisten Richard Straussin oopperoiden libretistinä. Nuorena von Hofmannsthal kuului Nuorwieniläiset-nimiseen avantgarde-kirjailijoiden ryhmään.
Elämäkerta

Hofmannsthal syntyi varakkaaseen wieninjuutalaiseen pankkiiriperheeseen. Ylioppilaaksi tultuaan hän opiskeli yliopistossa ensin jonkin aikaa lakitiedettä mutta vaihtoi oppiaineen sitten romaaniseen filologiaan, josta hän väitteli tohtoriksi 1899. Hofmannsthal solmi avioliiton 1901, ja perheeseen syntyi kolme lasta. Vanhin pojista teki itsemurhan 14. heinäkuuta 1929 ja von Hofmannsthal kuoli seuraavana päivänä sydänkohtaukseen hautajaisia valmistellessaan. Hänet haudattiin yhdessä poikansa kanssa.
Teoksia

Hofmannsthal julkaisi näytelmiä, runodraamoja ja librettoja, runoja ja esseitä.
Teoksia > Näytelmiä

Der Tod und der Tod (1891)
Der Tod des Tizian (1901)
Elektra (1904)
Ödipus und die Sphinx (1906)
Die Frau im Fenster (1909)
Jedermann (1911)
Der Schwierige (1921)
Das Salzbburger grosse Welttheater (1922)
Der Trum (1925)
Teoksia > Novelli (katkelma)

Andreas oder Die Vereinigten (1907-1927)
Teoksia > Librettoja

Ruusuritari (1911)
Ariadne auf Naxos (1913, rev. 1916)
Nainen vailla varjoa (1919)
Die Ägyptische Helena (1927)
Arabella (1933)
Aiheesta muualla

Kuvia tai muita tiedostoja aiheesta Hugo von Hofmannsthal Wikimedia Commonsissa
Hugo von Hoffmannsthalin kirje. suom. Jaakko Vuori. Niin & näin 2/2014
Ja že jego ljubila

| Ja že jego ljubila Sofija Rotaru |
| --- | --- | --- |

Studioalbumin tiedot
 Julkaistu: 2005
 Tyylilaji: pop-folk, pop
 Levy-yhtiö: Artur Music
Sofija Rotaru muut julkaisut
| Nebo – eto ja 2004 | Ja že jego ljubila 2005 | Kogda rastsvetajet ljubov 2005 |
Ja že jego ljubila (ven. Я же его любила) on ukrainalaisen pop-laulajan Sofija Rotarun studioalbumi. Se julkaistiin vuonna 2005 levymerkillä Artur Music.
Kappaleet

Ja že jego ljubila
Ty uletiš
Osennije tsvety
Moskva
Višnjovyii sad
Landyši
Kovarnyje mužiki
Belyi tanets (akustinen versio)
Ljubov ne kupiš
Tsvetjot malina (mukana Nikolai Baskov)
Jabbi

| jabbi> Henkilötiedot |
| --- | --- |
Koko nimi:  Jakob Nygaard
Syntynyt: 23. heinäkuuta 2003 (ikä 21)
Kansalaisuus:   Tanska
Ammatti:  ammattipelaaja
Elektronisen urheilun pelaaja
Pelaajanimi:  jabbi
Aktiivisena:  2018–
Nyk. joukkue:  Astralis
Rooli:  kivääripelaaja
Peli:  Counter-Strike 2
Jakob ”jabbi” Nygaard (s. 23. heinäkuuta 2003) on tanskalainen Counter-Strike 2 -ammattilainen. Hänen nykyinen joukkueensa on Astralis.
Jabbi on edustanut urallaan muun muassa joukkueita Heroic, Copenhagen Flames, Singularity ja GoldenGitte. Hänen uransa parhaimmat voitot ovat tulleet turnauksista BLAST Premier: Fall Finals 2022 ja BLAST Premier: Spring Final 2023. Jabbi saavutti HLTV TOP 20 Players -arvioinnissa sijan 15. vuonna 2023. Jabbi siirtyi marraskuussa 2023 Astralikseen joukkuekaverinsa stavnin kanssa.
Iriganbikol

| Iriganbikol |
| --- | --- |
Muu nimi:  rinconadanbikol
Tiedot
Alue:   Filippiinit
Puhujia:  234,000 (2000)
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet bikol-kielet
ISO 639-3:  bto
 Ohje 
Iriganbikol eli rinconadanbikol on bikol-kieli, jota puhutaan Filippiineillä Irigan kaupungin ympäristössä Luzonin saaren kaakkoisosassa. Sitä puhui vuoden 2000 väestönlaskennassa äidinkielenään 234,000 ihmistä.
Ikoinniemen linnavuori

| Ikoinniemen linnavuori> Sijainti |
| --- | --- |
 Ikoinniemen linnavuori
Koordinaatit:  61.7853°N, 28.9746°E
Valtio:  Suomi
Paikkakunta:  Savonlinna
Historia
Tyyppi:  Linnavuori
Infobox OKVirheellinen NIMI-arvo: 
Ikoinniemen linnavuori on Etelä-Savossa Savonlinnassa sijaitseva varmistamaton muinaislinna. Sen rinteiltä ei ole löytynyt puolustusrakenteita tai irtolöytöjä, jotka puoltaisivat paikallisten antamaa nimeä vuorelle.
Linnavuori sijaitsee Savonlinnan tuomiokirkosta 10,6 kilometriä kaakkoon. Se sijaitsee Pihjalaveteen kuuluvan Kankaisselän itärannalla olevassa Ikoinniemessä. Vuoren huippu kohoaa yli 50 metriä Pihlajaveden vedenpintaa korkeammalle ja sieltä on hyvät näkymät ympäröiville alueille. Vuoren lounais- ja koillissivuja turvaavat pitkät jyrkänteet, ja myös järvenpuoleinen rinne on jyrkkä. Loivinta on kaakkoisrinteessä. Mitään puolustusvarustuksista kertovia vallien jäänteitä ei ole löytynyt, joten todisteiden valossa kyseessä ei otaksuttavasti ole muinaislinna.
Tutkimukset

Vuonna 1973 Mikko Perkko suoritti paikalla tarkastuksen. Alueellisella inventointimatkallaan vuonna 1994 kävivät Leena Lehtinen ja Timo Sepänmaa vuorella.
Luonnonsuojelualue

Linnavuori on sisällytetty Pihlajaveden luonnonsuojelualueeseen vuonna 2014.
Ikoinniemen Haukkavuoren kalliomaalaus

| Ikoinniemen Haukkavuoren kalliomaalaus> Sijainti |
| --- | --- |
 Ikoinniemen Haukkavuoren kalliomaalaus
Koordinaatit:  61°46′52.6339″N, 28°59′3.4146″E
Valtio:  Suomi
Historia
Tyyppi:  kalliomaalaus
Kaupunki:  Savonlinna
Infobox OKVirheellinen NIMI-arvo: 
Ikoinniemen Haukkavuoren kalliomaalaus sijaitsee Savonlinnassa Etelä-Savossa. Vaatimattoman kalliomaalauksen löysi Risto Kupiainen vuonna 1992 liittyen Hannu Poutiaisen, Martti Koposen ja hänen kalliomaalausten etsintäprojektiin. Maalauksella ei ole ajoitusta.
Kallio ja sen sijainti

Ikoinniemi sijaitsee noin 7 kilometriä kaakkoon Savonlinnan tuomiokirkosta. Siellä kohoaa jyrkkänä Haukkavuori, jonka juurella on pieni Sorvalampi. Se oli muinoin kapea salmi Saimaan vesistössä aikana, jolloin sen vedenpinta oli nykyistä paljon korkeammalla. Nykyään lampi on 19 metrin päässä kallioseinämältä, jota erottaa lammesta metsäinen rantakaistale. Maalaukset sijaitsevat 3,8 metrin korkeudella maan pinnasta.
Maalauskallio sijaitsee 700 metrin päässä läheisestä Ikoinniemen linnavuoresta.
Maalaus

Korkealla 3,8 metrin korkeudella erottuu kaksi katkelmallista ihmishamoa, jotka on maalattu allekkain. Ylimmän tikku-ukon pituus on 40 senttimetriä ja alempi on saman kokoinen, mutta ei niin selvä. Niiden ympärillä näkyy punaväriä 1,7×0,6 metrin alalla.
Ja tunturin takaa kuulet –

| Ja tunturin takaa kuulet –  Islannin sodanjälkeistä lyriikkaa |
| --- | --- |

Kirjailija:  Maj-Lis Holmberg
Kieli:  suomi
Genre:  runoantologia
Kustantaja:  Weilin + Göös
Julkaistu:  1977
Ulkoasu:  nid.
Sivumäärä:  166 sivua
ISBN:  951-35-1521-4
Löydä lisää kirjojaKirjallisuuden teemasivulta
Ja tunturin takaa kuulet –: Islannin sodanjälkeistä lyriikkaa on valikoima islantilaista lyriikkaa. Kirjan runot on valikoinut ja suomentanut  Maj-Lis Holmberg, ja sen on julkaissut Weilin + Göös vuonna 1977. Marja Laakkonen kirjoittaa vuonna 1977 Arvostelevassa kirjaluettelossa, että kirja on tarpeellinen, samoin kuin sen alkusanat, joista lukija saa tietoa islantilaisesta kirjallisuudesta.
Kirjailijat

Lähde
Jóhann Hjálmarsson
Dagur Sigurðarson
Hannes Pétursson
Sigríður Einars
Thorgeir Sveinbjarnarson
Einar Bragi
Thorstein Valdimarsson
Nína Björk Árnadóttir
Matthías Johannessen
Jóhannes úr Kötlum
Snorri Hjartarson
Villborg Dagbjartsdóttir
Jón úr Vör
Ólafur Jóhann Sigurðsson
Stefán Hörður Grímsson
Hannes Sigfússon
Steinn Steinarr
Sigfús Daðason
Jónas E. Svafár
Jón Óskar
Ari Jósefsson
Thorsteinn frá Hamri
Inside Out – mielen sopukoissa

| Inside Out – mielen sopukoissa> Inside Out |
| --- | --- |

Ohjaaja:  Pete Docter
Käsikirjoittaja:  Pete Docter   Meg LeFauve   Josh Cooley
Tarina:  Pete Docter   Ronnie del Carmen
Tuottaja:  Jonas Rivera
Säveltäjä:  Michael Giacchino
Kuvaaja:  Patrick Lin Kim White
Leikkaaja:  Kevin Nolting
Tuotantosuunnittelija:  Ralph Eggleston
Pääosat:  Amy Poehler Phyllis Smith Richard Kind Lewis Black Bill Hader Mindy Kaling Kaitlyn Dias Diane Lane Kyle MacLachlan
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Pixar Animation Studios
Levittäjä:  Walt Disney Studios Motion Pictures
Ensi-ilta:   19. kesäkuuta 2015  28. elokuuta 2015
Kesto:  94 minuuttia
Alkuperäiskieli:  englanti
Budjetti:  175 miljoonaa $
Tuotto:  858,8 miljoonaa $
Seuraaja:  Inside Out – mielen sopukoissa 2
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Inside Out – mielen sopukoissa (engl. Inside Out) on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Pete Docter ja tuottanut Pixar.
Elokuva kertoo viidestä tunteesta (ilo, kiukku, inho, pelko ja suru), jotka ovat 11-vuotiaan Riley-tytön pään sisässä ja yrittävät ohjata tyttöä elämässään. Elokuvassa on paljon surrealismia.
Elokuva sai ensi-iltansa Yhdysvalloissa 19. kesäkuuta ja Suomessa 28. elokuuta 2015.
Ääninäyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Amy Poehler | Minka Kuustonen | Ilo |
| Phyllis Smith | Tiina Weckström | Suru |
| Richard Kind | Peik Stenberg | Bing Bong |
| Bill Hader | Kari Ketonen | Pelko |
| Lewis Black | Turkka Mastomäki | Kiukku |
| Mindy Kaling | Pamela Tola | Inho |
| Kaitlyn Dias | Seera Alexander | Riley |
| Diane Lane | Rebecca Viitala | Rileyn äiti |
| Kyle MacLachlan | Arttu Wiskari | Rileyn isä |
| Paula Poundstone | Carla Rindell | Unohtaja Paula |
| Bobby Moynihan | Juha Muje | Unohtaja Bobby |
| Paula Pell | Ulla Tapaninen | Uniohjaaja |
| Paula Pell | Ona Kamu | Äidin Kiukku |
| Dave Goelz | Aki Linnanahde | Alitajunnanvartija Frank |
| Frank Oz | Tuomas Enbuske | Alitajunnanvartija Dave |
| Josh Cooley | Pekka Lehtosaari | Jekku |
| Flea | Pekka Lehesmaa | Mielipoliisi Jake |
| John Ratzenberger | Pekka Lehtosaari | Fritz |
| Carlos Alazraqui | Aku Laitinen | Lentäjä |
| Peter Sagal | Pekka Kuorikoski | Klovnin Ilo |
| ? | Heikki Nousiainen | Isän Kiukku |
| Rashida Jones | Sari Mällinen Ona Kamu Carla Rindell | Suositun tytön tunteet |
Vastaanotto

Inside Out – mielen sopukoissa -elokuvan tuotantobudjetti oli 175 miljoonan dollaria, ja se on tuottanut Pohjois-Amerikassa 356,5 miljoonaa dollaria ja maailmalla yhteensä 856,1 dollaria. Se oli vuoden 2015 tuottoisin animaatioelokuva, vuoden 2015 seitsemänneksi tuottoisin elokuva ja kaikkien aikojen yhdeksänneksi tuottoisin Disneyn julkaisema elokuva.[lähde? ]
Inside Out – Mielen sopukoissa esitettiin 3 946 elokuvateatterissa Yhdysvalloissa, ja 3 100 teatteria esitti elokuvan 3D:nä. Suomessa elokuva sai ensi-iltansa 28. elokuuta 2015.
Rotten Tomatoes -sivustolla 98 % kriitikoista piti elokuvaa hyvänä. Sivuston tiivistelmän mukaan ”kekseliäs, upeasti animoitu Inside Out on jälleen yksi erinomainen lisä Pixarin kokoelmaan moderneja animaatioklassikoita".
Elokuva on saanut 15 paras elokuva-, 21 paras alkuperäinen käsikirjoitus- ja 40 paras animaatioelokuva -palkintoehdokkuutta. Se voitti muun muassa parhaan animaatioelokuvan Oscarin, Golden Globen, Annien ja Bafta-palkinnon.
Vuonna 2016 Inside Out äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Seuraavana vuonna The New York Timesin kriitikot arvioivat sen kuluvan vuosisadan seitsemänneksi parhaaksi elokuvaksi.
Jatko-osa

Elokuvan ohjaaja Pete Docter mainitsi Entertainment Weekly -lehden haastattelussa 14. tammikuuta 2016, että elokuva saattaa saada jatko-osan. Inside Out – mielen sopukoissa 2 sai ensi-iltansa Yhdysvalloissa 14. kesäkuuta 2024.
Aiheesta muualla

Inside Out – mielen sopukoissa Internet Movie Databasessa (englanniksi)
Inside Out – mielen sopukoissa Elonet.
Ikkähämäh

| Ikkähämäh Pekka Myllykoski ja Jytäjemmarit |
| --- | --- | --- |

EP-levyn tiedot
 Äänitetty : 27. tammikuuta 2007
 Julkaistu: toukokuussa 2007
 Tyylilaji: kantri
 Kesto: 12.15
 Levy-yhtiö: Äänimaisema Oy
PM&JJ:n muut julkaisut
| Palamaton parta 2006 | Ikkähämäh 2007 | Purkitettu kuumuus 2008 |
Ikkähämäh on Pekka Myllykoski ja Jytäjemmarit -yhtyeen CD-EP, joka julkaistiin toukokuussa 2007. EP sisältää neljä yhtyeen omaa ”pornolaulua”, joista kaksi on Marko Ahon ja kaksi Antero Gustafssonin säveltämiä.
EP on kunnianosoitus Juha ”Watt” Vainiolle, 20 vuotta aiemmin julkaistulle Paljaat uneksijat -albumille sekä erityisesti EP:n nimi Simo Salmiselle ja Jukka Virtaselle. EP:n mukana sai kaksi PM&JJ-ilmapalloa.
Kappaleet

Patukkamatkailija Virtanen – 3.53  (säv., san. ja sov. Aho)
Norsu lasipuodissa – 2.56  (säv., san. ja sov. Gustafsson)
Tangon taikaa – 2.41  (Aho)
Oman käden oikeus – 2.43  (säv., san. ja sov. Gustafsson)
Kokoonpano

Pekka Myllykoski – laulu
Marko Aho – kitara, laulu
Antero Gustafsson – bassokitara, laulu
Heikki Laakso – hanuri
Aiheesta muualla

Albumin esittely (Arkistoitu – Internet Archive)
Kappaleiden sanat ja taustatarinat[vanhentunut linkki]
Raportti levyn julkkareista[vanhentunut linkki]
Iko Uwais

| Iko Uwais |
| --- | --- |
 Uwais The Raid 2:n New Yorkin ensi-illassa maaliskuussa 2014.
Henkilötiedot
Koko nimi:  Uwais Qorny
Syntynyt: 12. helmikuuta 1983 (ikä 41) Jakarta, Indonesia
Ammatti:  näyttelijä, sijaisnäyttelijä, taistelukoreografi, taistelulajien taitaja
Puoliso:  Audy Item  (vih. 2012)
Lapset:  2
Näyttelijä
Aktiivisena:  2007–
Merkittävät roolit:   Merantau – Soturin nyrkit  The Raid: Redemption  The Raid 2  Headshot  Mile 22  The Night Comes for Us  Kimppakyytikytät 
Aiheesta muualla
IMDb 
Elonet
AllMovie
Iko Uwais (s. Uwais Qorny; 12. helmikuuta 1983 Jakarta) on indonesialainen näyttelijä, sijaisnäyttelijä, taistelukoreografi ja taistelulajien taitaja. Hänet tunnetaan rooleistaan toimintaelokuvissa Merantau – Soturin nyrkit (2009), The Raid: Redemption (2011), The Raid 2 (2014), Headshot (2016), Mile 22 (2018), The Night Comes for Us (2018) ja Kimppakyytikytät (2019), sekä televisiosarjassa Wu Assassins (2019–).
25. kesäkuuta 2012 Uwais meni naimisiin laulaja Audy Itemin kanssa Hotel Gran Mahakamilla, Jakartassa. Heillä on kaksi tytärtä, Atreya Syahla Putri Uwais, ja Aneska Layla Putri Uwais. Uwais on uskonnoltaan muslimi.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Ohjaaja | Elokuvat> Muuta | Elokuvat> Lähde |
| --- | --- | --- | --- | --- | --- |
| 2009 | Merantau – Soturin nyrkit | Yuda | Gareth Evans |  |  |
| 2011 | The Raid: Redemption | Rama | Gareth Evans | myös koreografina |  |
| 2013 | Man of Tai Chi | Gilang Sanjaya | Keanu Reeves |  |  |
| 2014 | The Raid 2 | Rama / Yuda | Gareth Evans | myös koreografina |  |
| 2015 | Star Wars: The Force Awakens | Razoo Qin-Fee | J.J. Abrams |  |  |
| 2016 | Headshot | Ishmael / Abdi | Kimo Stamboel Timo Tjahjanto |  |  |
| 2017 | Beyond Skyline | Sua | Liam O'Donnell | myös koreografina |  |
| 2018 | Mile 22 | Li Noor | Peter Berg | myös koreografina |  |
| 2018 | The Night Comes for Us | Arian | Timo Tjahjanto | myös taistelukoordinaattorina |  |
| 2019 | Kimppakyytikytät | Oka Tedjo | Michael Dowse | myös koreografina |  |
| 2019 | Triple Threat | Jaka | Jesse V. Johnson |  |  |
| 2021 | Snake Eyes | Storm Shadow | Robert Schwentke |  |  |
| 2022 | Fistful of Vengeance | Kai Jin | Roel Reiné |  |  |
| 2023 | The Expendables 4 |  | Scott Waugh |  |  |
| TBA | The Bellhop |  |  |  |  |
| TBA | Chinatown Express |  |  |  |  |
| TBA | The Blind of the Phantom Cave: Angel's Eyes | Barda Mandrawata | Timo Tjahjanto |  |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Verkko | Televisiosarjat> Muuta | Televisiosarjat> Lähde |
| --- | --- | --- | --- | --- | --- |
| 2019 | Wu Assassins | Kai Jin | Netflix | päärooli; myös tuottajana |  |
Aiheesta muualla

Kuvia tai muita tiedostoja aiheesta Iko Uwais Wikimedia Commonsissa
Iko Uwais Internet Movie Databasessa. (englanniksi)
Iko Uwais Elonetissä.
Iko Uwais Allmoviessa (englanniksi)
Ignacio Camacho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ignacio Camacho Barnola
Syntymäaika: 4. toukokuuta 1990 (ikä 34)
Syntymäpaikka: Zaragoza, Espanja
Pelipaikka: puolustava keskikenttäpelaaja
Pituus: 182 cm
Paino: 75 kg
Lempinimi: Nacho
Seura
Seura: VfL Wolfsburg
Pelinumero: 4
Junioriseurat
2001–2005: Zaragoza
2005–2007: Atlético Madrid
Seurat
| Vuodet | Seura | O | (M) |
| 2007–2008 | Atlético Madrid B | 12 | (0) |
| 2008–2011 | Atlético Madrid | 30 | (2) |
| 2011–2017 | Málaga | 177 | (16) |
| 2017– | VfL Wolfsburg | 17 | (0) |
Maajoukkue
| 2014 | Espanja | 1 | (0) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2020.  Maajoukkueuran tilastot päivitetty 15. heinäkuuta 2020.
Ignacio ”Nacho” Camacho Barnola (s. 4. toukokuuta 1990 Zaragoza, Espanja) on espanjalainen jalkapalloilija. Hän edustaa Saksan Bundesliigassa pelaavaa VfL Wolfsburgia ja on pelipaikaltaan keskikenttäpelaaja.
Ura

Camacho aloitti uransa Real Zaragozan juniorijoukkueesta ja siirtyi sieltä Atlético Madridin juniorijoukkueeseen. Ensiesiintymisensä edustusjoukkueessa hän teki 1. maaliskuuta 2008 Barcelonaa vastaan. 3. toukokuuta 2008 Camacho teki ensimmäiset kaksi pääsarjamaaliaan ottelussa Recreativo de Huelvaa vastaan.
Joulukuun 2010 lopussa hän teki sopimuksen Málagan kanssa. Samalla andalusialaisseuraan matkasi myös lainasopimuksella maalivahti Sergio Asenjo.
Ura > Maajoukkue

Camacho toimi kapteenina Espanjan alle 17-vuotiaiden maajoukkueessa vuoden 2007 EM-kilpailuissa, joissa Espanja voitti kultaa, ja saman vuoden MM-kilpailuissa, joissa Espanja saavutti hopeaa. Hän pelasi Espanjan A-maajoukkueessa ystävyysottelussa Saksaa vastaan marraskuussa 2014.
Yksityiselämä

Camacho tulee varsinaisesta jalkapalloperheestä, sillä hänen isänsä Juan José ja Ignacion vanhempi veli ovat myös pelanneet jalkapalloa ammatikseen.
Aiheesta muualla

Ignacio Camachon tilastot BDFutbol-sivustolla (englanniksi)
Irina Arhipova

Irina Arhipova venäläisessä postimerkissä vuodelta 2012.
Irina Konstantinovna Arhipova (ven. Ирина Константиновна Архипова, 2. tammikuuta 1925 – 11. helmikuuta 2010) oli venäläinen oopperalaulaja. Hän oli äänialaltaan ensin mezzosopraano, sittemmin kontra-altto. Ennen laulamiselle omistautumistaan hän opiskeli arkkitehtuuria.
Arhipova sai laulunopetusta Moskovan konservatoriossa ja hänen ensiesiintymisensä oli Sverdlovskissa vuonna 1954. Hän sai vuonna 1956 kiinnityksen Bolšoi-teatteriin ja tuli vuosikymmen myöhemmin nimitetyksi Neuvostoliiton kansantaiteilijaksi.
Arhipova oli uransa huipulla 1960–1970-luvuilla, jolloin hän oli kansainvälinen tähti. Eräs hänen tunnetuimmista tulkinnoistaan oli Marfan rooli Modest Mussorgskin oopperassa Hovanštšina.
Inside You

| Inside You The Isley Brothers |
| --- | --- | --- |

Studioalbumin tiedot
 Äänitetty : Bearsville Studios,   New York, N.Y.   Power Station,   New York City, New York
 Julkaistu: 1981
 Formaatti: LP-levy
 Tuottaja(t): The Isley Brothers
 Tyylilaji: soul
 Kesto: 38.59
 Levy-yhtiö: T-Neck Records   Epic Records
The Isley Brothersin muut julkaisut
| Grand Slam 1981 | Inside You 1981 | The Real Deal 1982 |
Inside You on yhdysvaltalaisen The Isley Brothers -nimisen soul-yhtyeen studioalbumi vuodelta 1981. Tuotanto on yhtyeen jäsenten aikaansaannosta. Yhdysvalloissa kustantaja on yhtyeen oma T-Neck Records Inc.
Kappaletta "First Love" lukuun ottamatta albumilla kuullaan jousisoittimia, jotka on äänitetty New York Cityssä Power Station -studiolla.
Kappaleet

A-puoli
Inside You (Parts I & II) – 9.03
Baby Hold On – 4.22
Don’t Hold Back Your Love (Parts I & II) – 9.03
B-puoli
First Love – 4.37
Love Merry-Go-Round – 5.07
Welcome Into My Heart – 5.02
Love Zone – 4.28
Kappaleen "First Love" tekijä on David Townsend ja muiden
O. Isley, R. Isley, E. Isley, R. Isley, M. Isley ja C. Jasper. Nämä ovat The Isley Brothersin jäseniä. Julkaisuyhtiöt ovat Bovina Music Inc. ja April Music Inc. (ASCAP). Jälkimmäinen on oikeudenhaltija. Kappaleiden sanat on painettu LP-levyn suojapussiin.